
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 428 

11 Απριλίου 2003 


Το παρόν ΦΕΚ επανεκτυπώθηκε λόγω λάθους 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συγκρότηση Επιτροπής για την παρακολούθηση θε¬ 
μάτων, που αφορούν στις σχέσεις Ευρώπης - Αμε¬ 


ρικής. 1 

Υπερωριακή εργασία των μονίμων υπαλλήλων, που 
εργάζονται στη Μεταφραστική Υπηρεσία. 2 


Τροποποίηση της 2/52799/0022/8.10.2002 απόφασης 
των Υπουργών Οικονομίας και Οικονομικών και 
Εξωτερικών «Τροποποίηση της 2/45943/0022/ 
21.8.2002 κοινής υπουργικής απόφασης με θέμα 
τη συγκρότηση επιτροπής με αντικείμενο την πα¬ 
ρακολούθηση θεμάτων σχετικών με την μετανά¬ 


στευση. 3 

Σύσταση ελεγκτικής ομάδας για τη διενέργεια ελέγ¬ 
χου στο σύστημα διαχείρισης και ελέγχου στο Επι¬ 
χειρησιακό Πρόγραμμα (Ε.Π.) «ΣΤΕΡΕΑΣ ΕΛΛΑ¬ 
ΔΟΣ». 4 

Σύσταση ελεγκτικής ομάδας για τη διενέργεια ελέγ¬ 
χου στο σύστημα διαχείρισης και ελέγχου στο Επι¬ 
χειρησιακό Πρόγραμμα (Ε.Π.) «ΑΝΑΤΟΛΙΚΗΣ ΜΑ¬ 
ΚΕΔΟΝΙΑΣ - ΘΡΑΚΗΣ». 5 

Έγκριση υπερωριακής απασχόλησης του Προϊσταμέ¬ 
νου και των Υπαλλήλων της Υπηρεσίας Επιτρόπου 
του Ελεγκτικού Συνεδρίου που υπηρετούν στον 
ΟΑΕΔ, για το Α' εξάμηνο έτους 2003. 6 


Έγκριση υπερωριακής απασχόλησης του Προϊσταμέ¬ 
νου και των Υπαλλήλων της Υπηρεσίας Επιτρόπου 
του Ελεγκτικού Συνεδρίου που υπηρετούν στο 
Υπουργείο Εργασίας και Κοινωνικών Ασφαλίσεων, 

κατά το Α' εξάμηνο έτους 2003. 7 

Μηνιαία αποζημίωση Προέδρων, Κυβερνητικών Επι¬ 
τρόπων, μελών, εισηγητών και γραμματέων των Δι¬ 
οικητικών Συμβουλίων των Ασφαλιστικών Οργανι¬ 
σμών αρμοδιότητας του Υπουργείου Εργασίας και 


Κοινωνικών Ασφαλίσεων. 8 

Κατανομή σε τμήματα των κενών οργανικών θέσεων 

Εκπαιδευτικού Προσωπικού της ΑΣΠΑΙΤΕ. 9 

Ορισμός της «Κοινωνίας της Πληροφορίας ΑΕ» ως Τε¬ 
λικού Δικαιούχου για το έργο «Ολοκληρωμένο Πλη¬ 
ροφοριακό Σύστημα Πε.Σ.Υ.Π. Ιονίων Νήσων». 10 


ΑΠΟΦΑΣΕΙ Σ 

Αριθ. 2/13740/0022 (1) 

Συγκρότηση Επιτροπής για την παρακολούθηση θεμά¬ 
των, που αφορούν στις σχέσεις Ευρώπης - Αμερικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη: 

1. Τις διατάξεις των παρ. 3 και 4 του άρθρου 31 του «Ορ¬ 
γανισμού του Υπουργείου Εξωτερικών», που κυρώθηκε με 
το άρθρο πρώτο του Ν. 2594/1998 «Κύρωση ως Κώδικα του 
σχεδίου νόμου «Οργανισμόςτου Υπουργείου Εξωτερικών» 
(Α' 62/1998), όπως η πρώτη τροποποιήθηκε με τη διάταξη 
της παραγράφου 1 του άρθρου 11 του Ν. 2949/ 2001 «Προ¬ 
ξενική διατίμηση και άλλες διατάξεις» (Α' 243/ 2001) και τη 
διάταξη της παραγράφου 4 του άρθρου 5 του Ν. 3072/2002 
«Επιθεώρηση αρχών της εξωτερικής υπηρεσίας, εκπαί¬ 
δευση και αξιολόγηση των υπαλλήλων του Υπουργείου 
Εξωτερικών και άλλες διατάξεις» (Α' 294/ 2002). 

2. Τη διάταξη του εδαφίου α'της παραγράφου 2 του άρ¬ 
θρου 29Ατου Ν. 1558/1985 «Κυβέρνηση και κυβερνητικά 
όργανα» (Α' 137/1985), όπως προστέθηκε με τη διάταξη 
του άρθρου 27 του Ν. 2081/1992 «Ρύθμιση των Επιμελη¬ 
τηρίων» (Α' 154/1992) και αντικαταστάθηκε με τη διάταξη 
του εδαφίου α’ της παραγράφου 2 του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» (Α' 
38/1997) και το γεγονός ότι από την απόφαση αυτή θα 
προκληθεί συνολική δαπάνη ύψους 13.000 ευρώ η οποία 
θα βαρύνει τον Προϋπολογισμό του Υπουργείου Εξωτερι¬ 
κών του οικονομικού έτους 2003, φορέας 09-790, Κ.Α.Ε. 
5126, για τον οποίο υπάρχουν εγγεγραμμένες πιστώσεις. 

3. Τις διατάξεις της 1100383/1330/Α0006/ 31.10.2001 
απόφασης του Πρωθυπουργού και του Υπουργού Οικο¬ 
νομικών «Καθορισμός αρμοδιοτήτων των Υφυπουργών 
Οικονομικών» (Β' 1485/2001). 

4. Το γεγονός ότι καθίσταται απαραίτητη η συγκρότηση 
Επιτροπής για την παρακολούθηση θεμάτων, που αφο¬ 
ρούν στις σχέσεις Ευρώπης - Αμερικής, αποφασίζουμε: 

Α) Συγκροτείται στο Υπουργείο Εξωτερικών Επιτροπή 
για την παρακολούθηση θεμάτων, που αφορούν στις σχέ¬ 
σεις Ευρώπης - Αμερικής, με αφορμή την προετοιμασία 
και άσκηση της Προεδρίας στην Ευρωπαϊκή Ένωση από 
την Ελλάδα το πρώτο εξάμηνο του 2003. 

Β) Μέλη της επιτροπής ορίζονται οι: 

Α) Αλέξανδρος Φίλων Πρέσβης εκ Προσωπικοτήτων 
στο Κέντρο Ανάλυσης και Σχεδιασμού του Υπουργείου 
Εξωτερικών, ως Συντονιστής. 

Β) Αλέξανδρος - Γεώργιος Ρόντος, Πρέσβης εκ Προ¬ 
σωπικοτήτων, Γενικός Διευθυντής Υπηρεσίας Διεθνούς 
Αναπτυξιακής Συνεργασίας (Υ.Δ.Α.Σ.) του Υπουργείου 
Εξωτερικών. 

Γ) Ανάργυρος Φατούρος, Ομότιμος Καθηγητής Διε¬ 
θνούς και Ευρωπαϊκού Δικαίου στο Πανεπιστήμιο Αθη¬ 
νών, Πρόεδρος Ελληνικού Ιδρύματος Πολιτισμού. 

Δ) Θεόδωρος Κουλουμπής, Γ ενικός Διευθυντής Ελληνι¬ 
κού Ιδρύματος Ευρωπαϊκής και Εξωτερικής Πολιτικής 
(ΕΛ.Ι.ΑΜ.Ε.Π.). 

Ε) Αθανάσιος Πλατιάς, Καθηγητής στο Πάντειο Πανεπι¬ 
στήμιο. 

Στ) Ιωάννης Στεφανίδης, Καθηγητής στο Αριστοτέλειο 
Πανεπιστήμιο Θεσσαλονίκης. 

Ζ) Ιωάννης Βράϊλας, Σύμβουλος Πρεσβείας Α'στην Α11 
Διεύθυνση Κοινής Εξωτερικής Πολιτικής και Πολιτικής 
Ασφάλειας (ΚΕΠΠΑ) του Υπουργείου Εξωτερικών. 

Η) Λουκάς Καρατσώλης, Σύμβουλος Πρεσβείας Α' στη 
Γ1 Δ/νση Ευρωπαϊκών Εξωτερικών Σχέσεων του Υπουρ¬ 
γείου Εξωτερικών. 

θ) Νικόλαος Κοτζιάς, Εμπειρογνώμονας Α' στο Γ ραφείο 
Επιστημονικού Συμβουλίου του Υπουργείου Εξωτερικών. 

I) Παναγιώτης Τσάκωνας, Ειδικός Επιστημονικός Συ¬ 
νεργάτης στο Διπλωματικό Γραφείο του Υπουργείου 
Εξωτερικών. 

Ια) Μαριαλένα Κόναλη, Ειδικός Επιστημονικός Συνερ¬ 
γάτης στο Διπλωματικό Γ ραφείο του Υπουργείου Εξωτε¬ 
ρικών και 

Ιβ) Παυλίνα Λάμψα, Πολιτικός Επιστήμονας. 

Γ. Η αμοιβή του Συντονιστή καθορίζεται στο ποσό των 
2.000 ευρώ εφάπαξ και κάθε μέλους στο ποσό των 1.000 
ευρώ εφάπαξ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΙΩΡΓΟΣ ΦΛΩΡΙΔΗΣ ΓΙΩΡΓΟΣ Α. ΠΑΠΑΝΔΡΕΟΥ 

-♦- 

Αριθ. 2/11973/0022 (2) 

Υπερωριακή εργασία των μονίμων υπαλλήλων, που 
εργάζονται στη Μεταφραστική Υπηρεσία. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπ’ όψη: 

1. Τις διατάξεις του άρθρου 19του Ν. 2594/98 ΦΕΚ Α 62/ 
24.3.1998 «Περί Οργανισμού του Υπουργείου Εξωτερι¬ 
κών». 

2. Τις διατάξεις του άρθρου 18 του Ν. 2470/97, όπως 
αντικαταστάθηκε από το άρθρο 15του Ν. 2592/1998. 

3. Την 1100383/1330/Α0006/31.10.2001 Κοινή Απόφα¬ 
ση του Πρωθυπουργού και του Υπουργού Οικονομικών 
με θέμα «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

4. Το 2047014/7479/0022/30.4.98 έγγραφο του Υπουρ¬ 
γείου Οικονομικών. 


5. Τις καθημερινώς επείγουσες και μη επιδεχόμενες 
αναβολή εργασίες της Μεταφραστικής Υπηρεσίας, απο¬ 
φασίζουμε: 

Εγκρίνουμε την καθιέρωση υπερωριακής εργασίας 20 
μονίμων υπαλλήλων που υπηρετούν στην Μεταφραστική 
Υπηρεσία για 50 ώρες μηνιαίως στον καθένα από 1.1.2003 
έως 30.6.2003. 

Από την απόφαση αυτή προκαλείται δαπάνη περίπου 
23.000,00 ευρώ και βαρύνει τον ειδικό λογαριασμό του 
Ν.Δ. 938/71 και του Ν. 2594/98 άρθρο 19 παρακρατήσεως 
Μεταφραστικών Τελών. 

Στην ανωτέρω εργασία θα μπορούν να συμμετέχουν και 
περισσότεροι υπάλληλοι εντός όμως του ιδίου συνολικού 
αριθμού των εγκρινομένων ωρών, η πραγματοποίηση Δε 
της εργασίας αυτής θα βεβαιώνεται με πράξη του διευ¬ 
θυντή της Υπηρεσίας. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΙΩΡΓΟΣ ΦΛΩΡΙΔΗΣ ΓΙΩΡΓΟΣ Α. ΠΑΠΑΝΔΡΕΟΥ 

-♦- 

Αριθ. 2/15319/0022 (3) 

Τροποποίηση της 2/52799/0022/8.10.2002 απόφασης 
των Υπουργών Οικονομίας και Οικονομικών και Εξω¬ 
τερικών «Τροποποίηση της 2/45943/0022/21.8.2002 
κοινής υπουργικής απόφασης με θέμα τη συγκρότηση 
επιτροπής με αντικείμενο την παρακολούθηση θεμά¬ 
των σχετικών με την μετανάστευση. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη: 

1. Τις διατάξεις των παρ. 3 και 4 του άρθρου 31 του «Ορ¬ 
γανισμού του Υπουργείου Εξωτερικών», ο οποίος κυρώ¬ 
θηκε με τη διάταξη του άρθρου πρώτου του Ν. 2594/1998 
«Κύρωση ως Κώδικα του σχεδίου Νόμου «Οργανισμός 
του Υπουργείου Εξωτερικών» (Α' 62/1998), όπως η πρώτη 
τροποποιήθηκε με τη διάταξη της παραγράφου 1 του άρ¬ 
θρου 11 του Ν. 2949/2001 «Προξενική διατίμηση και άλ¬ 
λες διατάξεις» (Α' 243/2001) και τη διάταξη της παραγρά¬ 
φου 4 του άρθρου 5 του Ν. 3072/2002 «Επιθεώρηση αρ¬ 
χών της εξωτερικής υπηρεσίας, εκπαίδευση και 
αξιολόγηση των υπαλλήλων του Υπουργείου Εξωτερικών 
και άλλες διατάξεις» (Α' 294/2002). 

2. Τη διάταξη του εδαφίου α'της παραγράφου 2 του άρ¬ 
θρου 29Ατου Ν. 1558/1985 «Κυβέρνηση και κυβερνητικά 
όργανα» (Α' 137/1985), όπως προστέθηκε με τη διάταξη 
του άρθρου 27 του Ν. 2081/1992 «Ρύθμιση των Επιμελη¬ 
τηρίων» (Α' 154/1992) και αντικαταστάθηκε με τη διάταξη 
του εδαφίου α’ της παραγράφου 2 του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» (Α' 
38/1997) και το γεγονός ότι από την απόφαση αυτή επέρ¬ 
χεται μείωση της δαπάνης κατά 1.000 ευρώ σε βάρος του 
κρατικού προϋπολογισμού από την 2/52799/0022/ 
8.10.2002 Απόφαση των Υπουργών Οικονομίας και Οικο- 

νομικών και Εξωτερικών «Τροποποίηση της 2/45943/ 
0022/21.8.2002 κοινής υπουργικής απόφασης με θέμα τη 
συγκρότηση επιτροπής με αντικείμενο την παρακολού¬ 
θηση θεμάτων σχετικών με τη μετανάστευση». 

3. Τις διατάξεις της 1100383/1330/Α0006/31.10.2001 
απόφασης του Πρωθυπουργού και του Υπουργού Οικο¬ 
νομικών «Καθορισμός αρμοδιοτήτων των Υφυπουργών 
Οικονομικών» (Β' 1485/2001). 

4. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57/2002). 

5. Τις διατάξεις της 2/45943/0022/21.8.2002 Απόφασης 
των Υπουργών Οικονομίας και Οικονομικών και Εξωτερι¬ 
κών «Συγκρότηση επιτροπής με αντικείμενο την παρακο¬ 
λούθηση θεμάτων σχετικών με τη Μετανάστευση» (Β' 
1177/2002). 

6. Τις διατάξεις της 2/52799/0022/8.10.2002 Απόφασης 
των Υπουργών Οικονομίας και Οικονομικών και Εξωτερι¬ 
κών «Τροποποίηση της 2/45943/0022/21.8.2002 κοινής 
υπουργικής απόφασης με θέμα τη συγκρότηση επιτρο¬ 
πής με αντικείμενο την παρακολούθηση θεμάτων σχετι¬ 
κών με τη μετανάστευση» (Β' 1365/2002). 

Το γεγονός ότι καθίσταται αναγκαία η τροποποίηση της 
2/52799/0022/8.10.2002 Απόφασης των Υπουργών Οικο¬ 
νομίας και Οικονομικών και Εξωτερικών «Τροποποίηση 
της 2/45943/0022/21.8.2002 κοινής υπουργικής απόφα¬ 
σης με θέμα τη συγκρότηση επιτροπής με αντικείμενο την 
παρακολούθηση θεμάτων σχετικών με τη μετανάστευ¬ 
ση», αποφασίζουμε: 

Α) Τροποποιείται η 2/45943/0022/21.8.2002 Απόφαση 
των Υπουργών Οικονομίας και Οικονομικών και Εξωτερι¬ 
κών «Συγκρότηση επιτροπής με αντικείμενο την παρακο¬ 
λούθηση θεμάτων σχετικών με τη μετανάστευση (Β' 1177/ 
2002), όπως αυτή τροποποιήθηκε με τις διατάξεις της 
2/52799/0022/8.10.2002 Απόφασης των Υπουργών Οικο¬ 
νομίας και Οικονομικών και Εξωτερικών «Τροποποίηση 
της 2/45943/0022/21.8.2002 κοινής υπουργικής απόφα¬ 
σης με θέμα τη συγκρότηση επιτροπής με αντικείμενο την 
παρακολούθηση θεμάτων σχετικών με τη μετανάστευ¬ 
ση», ως ακολούθως. 

Το στοιχείο Γ' αντικαθίσταται ως εξής: «Η συνολική απο¬ 
ζημίωση του Συντονιστή ορίζεται στο ποσό των 2.000 Ευ¬ 
ρώ και εκάστου των μελών της εν λόγω επιτροπής στο πο- 
σόντων 1.000 Ευρώ. Η Ελισσάβετ Σταματοπούλου μετέ¬ 
χει χωρίς αμοιβή». 

Κατά τα λοιπά ισχύει η 2/45943/0022/21.8.2002 Απόφα¬ 
ση των Υπουργών Οικονομίας και Οικονομικών και Εξωτε¬ 
ρικών «Συγκρότηση επιτροπής με αντικείμενο την παρα¬ 
κολούθηση θεμάτων σχετικών με τη μετανάστευση» (Β' 
1177/2002), όπως αυτή τροποποιήθηκε με τις διατάξεις 
της 2/52799/0022/8.10.2002 Απόφασης των Υπουργών Οι¬ 
κονομίας και Οικονομικών και Εξωτερικών «Τροποποίηση 
της 2/45943/0022/21.8.2002 κοινής υπουργικής απόφα¬ 
σης με θέμα τη συγκρότηση επιτροπής με αντικείμενο την 
παρακολούθηση θεμάτων σχετικών με τη μετανάστευση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΙΩΡΓΟΣ ΦΛΩΡΙΔΗΣ ΓΙΩΡΓΟΣ Α. ΠΑΠΑΝΔΡΕΟΥ 


Αριθ. 303 (4) 

Σύσταση ελεγκτικής ομάδας για τη διενέργεια ελέγχου 
στο σύστημα διαχείρισης και ελέγχου στο Επιχειρη¬ 
σιακό Πρόγραμμα (Ε.Π.) «ΣΤΕΡΕΑΣ ΕΛΛΑΔΟΣ». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους Καν. (Ε.Ε.) 1260/99,1257/99,1750/99,438/2001 
και 448/2001 σχετικά με τα Διαρθρωτικά Ταμεία, στο Γ 
ΚΠΣ. 

2. Τις διατάξεις του άρθρ. 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

3. Την 2/4245/0004/24.1.2001 (ΦΕΚ 97/τ.Β'/2001) και 
2/4248/0004/24.1.2001 (ΦΕΚ 69/τ.Β'/2001) αποφάσεις 
του Υπουργού Οικονομίας και Οικονομικών. 

4. Την 1100383/1330/Α0006/31.10.2001 απόφαση κα¬ 
θορισμός αρμοδιοτήτων του Υπουργού Οικονομικών 
στους Υφυπουργούς (ΦΕΚ 1485 τ.Β'). 

5. Το εγκεκριμένο από την Ε.Δ.ΕΛ. πρόγραμμα ελέγχων 
ΓΚ.Π.Σ. έτους 2003. 

6. Την 2/7240/12.3.2003 απόφαση του Υφυπουργού Οι¬ 
κονομίας και Οικονομικών «Καθορισμός αποζημίωσης 
του ύψους της εκτός έδρας και των εξόδων μετακίνησης 
των μελών των ελεγκτικών ομάδων του άρθρου 17 (παρ. 
6) του Ν. 2860/2000» (ΦΕΚ662/τ.Β'/2001). 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη 924,42 € για την αμοιβή των ελε¬ 
γκτών, η οποία βαρύνει τον ΚΑΕ 0515 του φορέα 140 του 
Υπουργείου Οικονομικών, αποφασίζουμε: 

1) Συνιστούμε Ελεγκτική Ομάδα για τη διενέργεια ελέγ¬ 
χου, του συστήματος διαχείρισης και ελέγχου του Ε.Π. 
«ΣΤΕΡΕΑΣ ΕΛΛΑΔΟΣ» και ειδικότερα του συστήματος 
διαχείρισης και ελέγχου του Άξονα 1: «Μείωση των έντο¬ 
νων φαινομένων δυϊσμού με έμφαση στις ορεινές και 
αγροτικές περιοχές», Μέτρο 1.7 Δασοκομία. 

2) Μέλη της Ελεγκτικής ομάδας ορίζονται οι εξής: 

• Τζιμάνης Γεώργιος, υπάλληλος της 51 ης Δ/νσης Π ρο- 
γραμματισμού και Ελέγχων, ως συντονιστής. 

• Σάρρου Κωνσταντινιά, υπάλληλος της 51ης Δ/νσης 
Προγραμματισμού και Ελέγχων. 

• ΚαντάςΔημήτριος, υπάλληλος της ΥΔΕ Νομού Βοιω¬ 
τίας. 

3) Ο έλεγχος θα διενεργηθεί στην έδρα της Ειδικής Υπη¬ 
ρεσίας Διαχείρισης του Ε.Π. «Στερεάς Ελλάδος», στοντε- 
λικό δικαιούχο των πράξεων ενταγμένων στο μέτρο 1.7 
και στους τόπους υλοποίησης των έργων, κατά το χρονι¬ 
κό διάστημα από 6.4.2003 έως 12.4.2003 στους Νομούς 
Φθιώτιδας και Ευρυτανίας. 

Έργο της Ελεγκτικής Ομάδας είναι: 

- ο έλεγχος της οργάνωσης και λειτουργίας των συστη¬ 
μάτων διαχείρισης και ελέγχου, της Ειδικής Υπηρεσίας 
Διαχείρισης του Ε.Π. Στερεάς Ελλάδος. 

- η επαλήθευση της αποτελεσματικότητας των εν λόγω 
συστημάτων, ελέγχοντας τις πράξεις ενταγμένες στο μέ¬ 
τρο 1.7 του Ε.Π. Στερεάς Ελλάδος. 

Μετά το πέρας του ελέγχου θα συνταχθεί έκθεση με τα 
αποτελέσματα ελέγχου που θα παραδοθεί στην Διεύθυν¬ 
ση Μελετών και Αξιολόγησης του Γενικού Λογιστηρίου 
του Κράτους, το αργότερο εντός ενός μηνός από την πε- 
ραίωση του ελέγχου, για εισήγηση στην Επιτροπή Δημο¬ 
σιονομικού Ελέγχου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση, σύμφωνα με την υπό στοιχείο 7 
του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2003 

Ο ΥΦΥΠΟΥΡΓΟΣ 

ΓΙΩΡΓΟΣ ΦΛΩΡΙΔΗΣ 
-♦- 

Αριθ. 304 (5) 

Σύσταση ελεγκτικής ομάδας για τη διενέργεια ελέγχου 
στο σύστημα διαχείρισης και ελέγχου στο Επιχειρη¬ 
σιακό Πρόγραμμα (Ε.Π.) «ΑΝΑΤΟΛΙΚΗΣ ΜΑΚΕΔΟ¬ 
ΝΙΑΣ - ΘΡΑΚΗΣ». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντος υπόψη: 

1. Τους Καν. (Ε.Ε.) 1260/99, 1257/99, 1750/99, 438/2001 
και 448/2001 σχετικά μεταΔιαρθρωτικάΤαμεία, στο Γ ΚΠΣ. 

2. Τις διατάξειςτου άρθρ. 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

3. Την 2/4245/0004/24.1.2001 (ΦΕΚ 97/τ.Β'/2001) και 
2/4248/0004/24.1.2001 (ΦΕΚ 69/τ.Β'/2001) αποφάσεις 
του Υπουργού Οικονομίας και Οικονομικών. 

4. Την 1100383/1330/Α0006/31.10.2001 απόφαση κα¬ 
θορισμός αρμοδιοτήτων του Υπουργού Οικονομικών 
στους Υφυπουργούς (ΦΕΚ 1485 τ.Β'). 

5. Το εγκεκριμένο απάτην Ε.Δ.ΕΛ. πρόγραμμα ελέγχων 
Γ'Κ.Π.Σ. έτους 2003. 

6. Την 2/7240/12.3.2003 απόφαση του Υφυπουργού Οι¬ 
κονομίας και Οικονομικών «Καθορισμός αποζημίωσης 
του ύψους της εκτός έδρας και των εξόδων μετακίνησης 
των μελών των ελεγκτικών ομάδων του άρθρου 17 (παρ. 
6) του Ν. 2860/2000» (ΦΕΚ662/τ.Β'/2001). 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1.408,64 € για την αμοιβή των 
ελεγκτών, η οποία βαρύνει τον ΚΑΕ 0515 του φορέα 140 
του Υπουργείου Οικονομικών, αποφασίζουμε: 

1) Συνιστούμε Ελεγκτική Ομάδα, για τη διενέργεια ελέγ¬ 
χου του συστήματος διαχείρισης και ελέγχου του Ε.Π. 
«ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ» και ειδικότερα 
του συστήματος διαχείρισης και ελέγχου του Άξονα 1 : 
«Ανάπτυξη υπαίθρου», Μέτρο 1.4: Αναδασμός, στο οποίο 
εντάσσονται πράξεις χρηματοδοτούμενες από το ΕΓΤΠΕ 
- προσανατολισμός. 

2) Μέλη της Ελεγκτικής ομάδας ορίζονται οι εξής: 

• Μαγουλάς Βασίλειος, υπάλληλος της 51ης Δ/νσης 
Προγραμματισμού και Ελέγχων, ως συντονιστής. 

• Δαφνιά Γεωργία, υπάλληλος της 51ης Δ/νσης Προ¬ 
γραμματισμού και Ελέγχων. 

• Προσελέντη Αφροδίτη, υπάλληλος της 51ης Δ/νσης 
Προγραμματισμού και Ελέγχων του Γ.Λ.Κ. 

• Μήττας Γεώργιος, υπάλληλος της ΥΔΕ Νομού Ξάνθης. 

3) Ο έλεγχος θα διενεργηθεί στην έδρα της Ειδικής Υπη¬ 
ρεσίας Διαχείρισης του Ε.Π. «Ανατολικής Μακεδονίας - 
Θράκης», στον τελικό δικαιούχο των πράξεων ενταγμέ- 
νων στο μέτρο 1.4 και στους τόπους υλοποίησης των έρ¬ 
γων, κατά το χρονικό διάστημα από 13.4.2003 έως 
20.4.2003 στους Νομούς Ροδόπης και Έβρου. 


Έργο της Ελεγκτικής Ομάδας είναι: 

-ο έλεγχος της οργάνωσης και λειτουργίας των συστη¬ 
μάτων διαχείρισης και ελέγχου, της Ειδικής Υπηρεσίας 
Διαχείρισης του Ε.Π. Ανατολικής Μακεδονίας Θράκης. 

- η επαλήθευση της αποτελεσματικότητας των εν λόγω 
συστημάτων, ελέγχοντας τις πράξεις ενταγμένες στο μέ¬ 
τρο 1.4του Ε.Π. Ανατολικής Μακεδονίας Θράκης. 

Μετά το πέρας του ελέγχου θα συνταχθεί έκθεση μετά 
αποτελέσματα ελέγχου που θα παραδοθεί στην Διεύθυν¬ 
ση Μελετών και Αξιολόγησης του Γενικού Λογιστηρίου 
του Κράτους, το αργότερο εντός ενός μηνάς από την πε- 
ραίωση του ελέγχου, για εισήγηση στην Επιτροπή Δημο¬ 
σιονομικού Ελέγχου. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση, σύμφωνα με την υπό στοιχείο 7 
του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2003 

Ο ΥΦΥΠΟΥΡΓΟΣ 

ΓΙΩΡΓΟΣ ΦΛΩΡΙΔΗΣ 
-Φ- 

Αριθ. 2/12022/0022 (6) 

Έγκριση υπερωριακής απασχόλησης του Προϊσταμένου 
και των Υπαλλήλων της Υπηρεσίας Επιτρόπου του 
Ελεγκτικού Συνεδρίου που υπηρετούν στον ΟΑΕΔ, για 
το Α' εξάμηνο έτους 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

Α) Του Νόμου 1558/85 «Κυβέρνηση και Κυβερνητικά 
Όργανα» (ΦΕΚ 137/Α/26.7.85). 

Β) Του άρθρου 18 παρ. 5 του Ν.2224/94 «Ρύθμιση θε¬ 
μάτων εργασίας, συνδικαλιστικών δικαιωμάτων κ.λπ.». 

Γ) Του Ν.Δ. 212/69 «Περί Οργανώσεως και Διοικήσεως 
του ΟΑΕΔ» (ΦΕΚ 112/Α/69). 

Δ) Του άρθρου 15του Ν. 2592/98 «Αναπροσαρμογή συ¬ 
ντάξεων πολιτικών συνταξιούχων του Δημοσίου, ρύθμιση 
συνταξιοδοτικών θεμάτων και άλλες διατάξεις» (ΦΕΚ 
57/Α/18.3.98). 

2. Τις εγκυκλίους 2022941/2297/0022/7.4.98 και 
218803/0022/8.2.99 του Υπουργείου Οικονομικών. 

3. Το έγγραφο 101491/16.1.2003 του ΟΑΕΔ. 

4. Την απόφαση 19823/29.11.99του Ειδικού Γραμματέα 
του Υπουργείου Δικαιοσύνης. 

5. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Οργανισμού 
Απασχόλησης Εργατικού Δυναμικού ύψους 7.770 ευρώ 
περίπου για το τρέχον οικονομικό έτος. 

Η δαπάνη θα καλυφθεί από την πίστωση που έχει εγγρά¬ 
φει στον προϋπολογισμό του ΟΑΕΔ, οικονομικής χρήσης 
2003 μετά στοιχεία ΚΑΕ 261, ύψους 8.220.000,00 ευρώ. 

6. Την κοινή υπουργική απόφαση 2/80345/0004/8.11.99 
«Μεταβίβαση εξουσίας υπογραφής σύμφωνα με το άρ¬ 
θρο 7παρ.1 του Ν. 1943/91». 

7. Το Π.Δ. 774/1980/Α 189 άρθρο 89 Οργανισμός Ελε¬ 
γκτικού Συνεδρίου, αποφασίζουμε: 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

1. Διαπιστώνουμε τις επείγουσες υπηρεσιακές ανάγκες 
που επιβάλλουν την υπερωριακή απασχόληση πέντε (5) 
υπαλλήλων που υπηρετούν στην Υπηρεσία Επιτρόπου 
του Ελεγκτικού Συνεδρίου στον ΟΑΕΔ και εγκρίνουμε την 
υπερωριακή απασχόλησή τους κατά τις απογευματινές 
ώρες και μέχρι της 22ας νυκτερινής ώρας πέραν από τις 
ώρες της υποχρεωτικής απασχόλησης, για 2.000 ώρες 
συνολικά, για το Α' εξάμηνο 2003. 

2. Υπεύθυνος για την παρακολούθηση και τον έλεγχο 
της πραγματικής υπερωριακής απασχόλησης ορίζεται ο 
Επίτροπος του Ελεγκτικού Συνεδρίου. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2003 
Οι Γενικοί Γραμματείς 

Δημοσιονομικής Πολιτικής Υπουργείου Εργασίας 

Υπουργείου Οικονομίας και Κοινωνικών 

και Οικονομικών Ασφαλίσεων 

I. ΚΟΥΣΟΥΛΑΚΟΣ I. ΠΑΝΟΠΟΥΛΟΥ 

Υπουργείου 
Δικαιοσύνης 
I. ΓΑΒΡΙΛΗΣ 

-♦- 

Αριθ. 2/17532/0022 (7) 

Έγκριση υπερωριακής απασχόλησης του Προϊσταμένου 
και των Υπαλλήλων της Υπηρεσίας Επιτρόπου του 
Ελεγκτικού Συνεδρίου που υπηρετούν στο Υπουργείο 
Εργασίας και Κοινωνικών Ασφαλίσεων, κατά τοΑ'εξά¬ 
μηνο έτους 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 

ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

Α) Του Νόμου 1558/85 «Κυβέρνηση και Κυβερνητικά 
Όργανα» (ΦΕΚ 137/Α/26.7.85). 

Β) Του άρθρου 18 παρ. 5 του Ν. 2224/94 «Ρύθμιση θε¬ 
μάτων εργασίας, συνδικαλιστικών δικαιωμάτων κ.λπ.». 

Γ) Του ΝΔ 2963/54 «Περί ιδρύσεως Αυτόνομου Οργανι¬ 
σμού Εργατικής Κατοικίας» (ΦΕΚ 195/Α/54), όπως τροπο¬ 
ποιήθηκαν μεταγενέστερα. 

Δ) Του άρθρου 15του Ν. 2592/98 «Αναπροσαρμογή συ¬ 
ντάξεων πολιτικών συνταξιούχων του Δημοσίου, ρύθμιση 
συνταξιοδοτικών θεμάτων και άλλες διατάξεις» (ΦΕΚ 
57/Α/18.3.98). 

2. Τις εγκυκλίους 2022941/2297/0022/7.4.98 και 
218803/0022/8.2.99 του Υπουργείου Οικονομικών. 

3. Τα έγγραφα 21618/558/13.2.2003 και 21972/645/ 
21.2.2003 του ΟΕΚ. 

4. Την απόφαση 25/1998 του Πενταμελούς Δικαστικού 
(Υπηρεσιακού) Συμβουλίου του Ελεγκτικού Συνεδρίου. 

5. Το γεγονός ότι από την από την απόφαση αυτή προ- 
καλείται δαπάνη σε βάρος του προϋπολογισμού του Ορ¬ 
γανισμού Εργατικής Κατοικίας ύψους 14.900,00 ευρώ πε¬ 
ρίπου για το τρέχον οικονομικό έτος. 

Η δαπάνη θα καλυφθεί από την πίστωση που έχει εγ¬ 
γράφει στον υπό έγκριση προϋπολογισμό του Οργανι¬ 


σμού Εργατικής Κατοικίας, με τα στοιχεία ΚΑΕ 261, 
ύψους 3.000.000,00 ευρώ. 

6. Την κοινή υπουργική απόφαση 2/80345/0004/8.11.99 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91», αποφασίζουμε: 

1. Διαπιστώνουμε τις επείγουσες υπηρεσιακές ανάγκες 
που επιβάλλουν την υπερωριακή απασχόληση δέκα (10) 
υπαλλήλων που υπηρετούν στην Υπηρεσία Επιτρόπου 
του Ελεγκτικού Συνεδρίου στο Υπουργείο Εργασίας και 
Κοινωνικών Ασφαλίσεων και εγκρίνουμε την υπερωριακή 
απασχόλησή τους κατά τις απογευματινές ώρες και μέχρι 
της 22ας νυκτερινής ώρας πέραν από τις ώρες της υπο¬ 
χρεωτικής απασχόλησης, για 3.900 ώρες συνολικά, κατά 
το α' εξάμηνο του 2003. 

2. Υπεύθυνος για την παρακολούθηση καιτο έλεγχο της 
πραγματικής υπερωριακής απασχόλησης ορίζεται ο Επί- 
στροπος. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2003 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εργασίας 

Υπουργείου Οικονομίας και Κοινωνικών 

και Οικονομικών Ασφαλίσεων 

I. ΚΟΥΣΟΥΛΑΚΟΣ I. ΠΑΝΟΠΟΥΛΟΥ 

Υπουργείου 
Δικαιοσύνης 
I. ΓΑΒΡΙΛΗΣ 

-♦- 

Αριθ. 2/16288/0022 (8) 

Μηνιαία αποζημίωση Προέδρων, Κυβερνητικών Επιτρό¬ 
πων, μελών, εισηγητών και γραμματέων των Διοικητι¬ 
κών Συμβουλίων των Ασφαλιστικών Οργανισμών αρ¬ 
μοδιότητας του Υπουργείου Εργασίας και Κοινωνικών 
Ασφαλίσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 .Το άρθρο 20 του Ν. 1539/85. 

2. Τις διατάξεις του άρθρου 19του Ν. 2470/1997 (Α40). 

3. Τις διατάξεις των άρθρων 23 παρ. 1,26 παρ. 1 και 27 
παρ. 1 στοιχ. Δτου Ν. 1558/1985 (Α 154). 

4. Το άρθρο 1 του Ν. 2469/1997 (Α38). 

5. Το άρθρο 40 του Ν. 849/78, όπως συμπληρώθηκε με 
το άρθρο 8 του Ν. 2129/1993. 

6. Το γεγονός ότι από την απόφαση αυτή προκαλείται 
επιπλέον επιβάρυνση, η οποία θα βαρύνει τους επί μέ¬ 
ρους προϋπολογισμούς των Ασφαλιστικών Οργανισμών 
αρμοδιότητας του Υπουργείου Εργασίας και Κοινωνικών 
Ασφαλίσεων ύψους 172.843,87 € ετησίως. 

7. Την 2/80345/004/8.11.99 κοινή Υπουργική απόφαση 
μεταβίβασης εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91, αποφασίζουμε: 

Καθορίζουμε την μηνιαία αποζημίωση των Προέδρων, 
των Κυβερνητικών Επιτρόπων, των μελών, των εισηγητών 

και των γραμματέων των Διοικητικών Συμβουλίων των 
Ασφαλιστικών Οργανισμών αρμοδιότητας Υπουργείου 
Εργασίας και Κοινωνικών Ασφαλίσεων, για τη συμμετοχή 
τους στις συνεδριάσεις αυτών, ως εξής: 

Α. Για τους Ασφαλιστικούς Οργανισμούς: 

ΤΣΜΕΔΕ, Τ.Ε.Α.Δ.Υ. 

α) Ο Πρόεδρος, ποσό 270 €. 

β) Ο Κυβερνητικός Επίτροπος, τα μέλη, οι εισηγητές, οι 
γραμματείς και κάθε άλλο πρόσωπο που συμμετέχει νό¬ 
μιμα, ποσό 240 €, για κάθε ένα. 

Β. Για τους Ασφαλιστικούς Οργανισμούς: 

Τ.Σ.Α.Υ.,Ταμείο Ασφάλισης Προσωπικού ΟΤΕ, Ταμείο 
Νομικών, Ταμείο Προνοίας Δημοσίων Υπαλλήλων,Ταμείο 
Ασφαλίσεως Ιδιοκτητών Συντακτών και Υπαλλήλων Τύ¬ 
που, Ταμείο Ασφαλίσεως Ξενοδοχοϋπαλλήλων,Ταμείο 
Ασφαλίσεως Ναυτικών Πρακτόρων και Υπαλλήλων, Τα¬ 
μείο Συντάξεως Εφημεριδοπωλών και Υπαλλήλων Πρα¬ 
κτορείων Αθηνών, Ταμείο Συντάξεων Προσωπικού Εφη¬ 
μερίδων Αθηνών - Θεσσαλονίκης. 

α) Ο Πρόεδρος, ποσό 205 €. 

β) Ο Κυβερνητικός Επίτροπος, τα μέλη, οι εισηγητές, οι 
γραμματείς και κάθε άλλο πρόσωπο που συμμετέχει νό¬ 
μιμα ποσό 170 €, για κάθε ένα. 

Γ. Για τους Ασφαλιστικούς Οργανισμούς: 

Ταμείο Συντάξεων Προσωπικού Αγροτικής Τραπέζης της 
Ελλάδος, Ταμείο Ασφάλισης Προσωπικού Ιονικής και Λαϊκής 
Τράπεζας, Ταμείο Ασφάλισης Τεχνικών Τύπου Αθηνών, Τα¬ 
μείο Επικουρικής Ασφάλισης Ασφαλιστών και Προσωπικού 
Ασφαλιστικών Επιχειρήσεων, Ταμείο Επικουρικής Ασφάλι¬ 
σης Ηλεκτροτεχνιτών Ελλάδος, Ταμείο Επικουρικής Ασφάλι¬ 
σης Υπαλλήλων Φαρμακευτικών Εργασιών, Ταμείο Επικ. 
Ασφαλ. Υπαλλήλων Εμπορίου Τροφίμων, Ταμείο Επικουρι¬ 
κής Ασφάλισης Προσωπικού Αεροπορικών Επιχειρήσεων, 
Ταμείο Προνοίας Εργατοϋπαλλήλων Μετάλλου, Ταμείο 
Προνοίας Δικηγόρων Αθηνών, Ταμείο Αρωγής Προσωπικού 
ΟΤΕ, Ταμείο Υγείας Δημοτικών και Κοινοτικών Υπαλλήλων, 
Ταμείο Ασφάλισης Ασθένειας Προσωπικού Τραπεζών Πίστε- 
ως - Γενικής - Αμέρικαν Εξπρές, Ταμείο Ασφάλισης Δημοτι¬ 
κών και Κοινοτικών Υπαλλήλων, Ταμείο Συντάξεως Προσω¬ 
πικού ΗΣΑΠ, Ταμείο Σύνταξης και Επικουρικής Ασφ. Προσ. 
Οργαν. Κοινωνικής Ασφάλισης (Τ.Ε.Α.Π.Ο.Κ.Α), Ταμείο Συ¬ 
ντάξεων και Ασφάλισης Προσωπικού Γεωργικών 
Συνεταιρ/κών Οργανώσεων, Ταμείο Επικουρικής Ασφάλισης 
Προσωπικού Εμπορικών Καταστημάτων, Ταμείο Ασφσλ. 
Προσωπ. Ασφαλιστ. Εταιρείας «Η ΕΘΝΙΚΗ», Ταμείο Συνταξ. 
Προσωπ. Εθν. Τραπέζης Ελλάδος, Ταμείο Συντ. Προσωπ. 
Τραπέζης Ελλάδος και Κτηματικής, Ταμείο Ασφαλ. Προσωπ. 
ΕΤΒΑ, Ταμείο Προν. και Επικ. Ασφαλ. Προσωπ. Ιπποδρομιών, 
Ταμείο Επικ. Ασφαλ. Προσωπ. Εταιρειών Τσιμέντων, Ταμείο 
Επικ. Ασφαλ. Προσωπ. Οινοποιίας - Ζυθοποιίας, Ταμείο Επικ. 
Ασφαλ. Προσωπ. ΕΥΔΑΠ, Ταμείο Επικ. Ασφαλ. Χημικών, Τα¬ 
μείο Επικ. Ασφαλ. Προσωπ. Εταιρ. Πετρελαιοειδών, Ταμείο 
Επικ. Ασφαλ. Αρτοποιών, Ταμείο Επικ. Ασφαλ. Συμβολαιο¬ 
γράφων, Ταμείο Επικ. Ασφαλ. και Προν. Προσωπ. Ελλην. Ρα¬ 
διοφωνίας Τηλεόρασης καιΤουρισμού, Ταμείο Επικ. Ασφαλ. 
Προσωπ. Εκπαιδευτικών Ιδιωτικής Γενικής Εκπαιδεύσεως, 
Ταμείο Επικ. Ασφαλ. Προνοίας και Ασθένειας Εργαζομένων 
στα Λιμάνια, Ταμείο Επικ. Ασφαλ. και Κοινής Διανομής Πωλη- 
τών Βενζίνης, Ταμείο Προνοίας Ορθοδόξου Εφημεριακού 
Κλήρου Ελλάδος, Ταμείο Προν. Προσωπ. Εταιρειών Λιπα¬ 
σμάτων, Ταμείο Προνοίας Εργοληπτών Δημοσίων Έργων, 
Ταμείο Αυτασφαλείας Προσωπ. Εθνικής Τραπέζης Ελλάδος, 
Ταμείο Αρωγής Αστυνομίας, Ταμείο Προνοίας Δικηγόρων 


Πειραιώς, Ταμείο Προνοίας Προσωπ. ΟΣΕ, Ταμείο Ασφαλ. 
Προσωπ. Εμπορικής Τραπέζης, Ταμείο Υγείας Δικηγόρων 
Επαρχιών, Ταμείο Συντάξεων Εφημεριδοπωλών και Υπαλλή¬ 
λων Πρακτορείων Θεσσαλονίκης,Ταμείο Προνοίας Δικηγό¬ 
ρων Θεσσαλονίκης, Ταμείο Πρόνοιας Προσωπικού Οργανι¬ 
σμού Λιμένος Θεσσαλονίκης, Ταμείο Προνοίας Προσωπικού 
Οργανισμού Υδρεύσεως Θεσσαλονίκης. 

α) Ο Πρόεδρος, ποσό 162 €. 

β) Ο Κυβερνητικός Επίτροπος, τα μέλη, οι εισηγητές, οι 
γραμματείς και κάθε άλλο πρόσωπο που συμμετέχει, πο¬ 
σό 135 € για κάθε ένα. 

Δ. Για τους Ασφαλιστικούς Οργανισμούς: 

Ταμείο Προν. Προσωπ. Εμπορικών και Βιομηχανικών 
Επαγγελματικών και Βιοτεχνικών Επιμελητηρίων του 
Κράτους, Ταμείο Επικ. Ασφαλ. Προσωπ. Ταμείου Νομι¬ 
κών, Ταμείο Αρωγής Αστυνομίας Πόλεων, Επικουρικό Τα¬ 
μείο Ελληνικής Χωροφυλακής, Ταμείο Αρωγής Υπαλλή¬ 
λων Πυροσβεστικού Σώματος, Ταμείο Προνοίας Εθνικού 
Θεάτρου, Ταμείο Προνοίας Δικαστικών Επιμελητών, Επι¬ 
κουρικό Ταμείο Υπαλλήλων Αστυνομίας Πόλεων, Επικου¬ 
ρικό Ταμείο Υπαλλήλων Πυροσβεστικού Σώματος, Τα¬ 
μείο Αλληλοβοήθειας Προσωπ. ΗΣΑΠ, Ταμείο Αλληλο¬ 
βοήθειας Προσωπ. ΗΛΠΑΠ. 

α) Ο Πρόεδρος, ποσό 122 €. 

β) Ο Κυβερνητικός Επίτροπος, τα μέλη, οι εισηγητές, οι 
γραμματείς και κάθε άλλο πρόσωπο που συμμετέχει, πο¬ 
σό 102 €, για κάθε ένα. 

Για οποιαδήποτε άλλα συλλογικά όργανα ή επιτροπές 
καταβάλλεται αμοιβή κατά συνεδρίαση 30 € για κάθε ένα 
από τα πρόσωπα που συμμετέχουν στις συνεδριάσεις και 
σε καμμία περίπτωση η αμοιβή δεν μπορεί να υπερβαίνει 
τις πενήντα (50) συνεδριάσεις ετησίως. 

Τα ποσά των αποζημιώσεων καταβάλλονται για το σύ¬ 
νολο των κατά μήνα προβλεπομένων συνεδριάσεων. 

Τυχόν πραγματοποίηση περισσοτέρων συνεδριάσεων 
δεν δημιουργεί αξίωση για πρόσθετη αποζημίωση. 

Γ ια συμμετοχή σε λιγότερες συνεδριάσεις από τις πραγ- 
ματοποιηθείσες καταβάλλεται η ανάλογη αποζημίωση. 

Τ α αναπληρωματικά μέλη θα αμείβονται όπως ανωτέρω 
μόνο όταν αναπληρώνουν στις συνεδριάσεις τα τακτικά 
μέλη και για όσες συνεδριάσεις συμμετέχουν. 

Οι εν λόγω συνεδριάσεις θα πραγματοποιούνται εκτός 
του κανονικού ωραρίου εργασίας. 

Η απόφαση ισχύει από 1.2.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 24 Μαρτίου 2003 
Οι Γ ενικοί Γ ραμματείς 


Δημοσιονομικής Πολιτικής 
Υπουργείου Οικονομίας 
και Οικονομικών 

ΙΩΑΝΝΗΣ ΚΟΥΣΟΥΛΑΚΟΣ 

-♦- 


Κοιν. Ασφαλίσεων 
Υπουργείου Εργασίας 
και Κοινωνικών 
Ασφαλίσεων 
Δ. ΔΑΣΚΑΛΑΚΗΣ 


Αριθ. Φ. 21/19707/Ε5 (9) 

Κατανομή σε τμήματα των κενών οργανικών θέσεων 
Εκπαιδευτικού Προσωπικού της ΑΣΠΑΙΤΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 του Ν. 3027/2002 (ΦΕΚ 
152 τ.Α'). 

2. Την Φ.21/103991/Ε5/1.11.2002 (ΦΕΚ 1432 τ.Β') από¬ 
φασή μας. 

3. Την 9/19.12.2002 (θέμα 11ο) γνώμη της Δ.Ε. της 
ΑΣΠΑΙΤΕ. 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού. 

5. Την ΣΤ5/53/31.10.2001 (ΦΕΚ 1484 τ.Β') απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του ΥΠΕΠΘ», αποφασίζουμε: 

Οι τριάντα εννέα (39) κενές οργανικές θέσεις εκπαιδευ¬ 
τικού προσωπικού (Ε.Π.) της ΑΣΠΑΙΤΕ κατανέμονται στα 
τμήματα ως εξής: 

1. Τμήμα Εκπαιδευτικών Μηχανολογίας 
Τρεις (3) θέσεις Αναπληρωτή Καθηγητή 
Δύο (2) θέσεις Επίκουρου Καθηγητή 

2. Τμήμα Εκπαιδευτικών Ηλεκτρολογίας 
Δύο (2) θέσεις Αναπληρωτή Καθηγητή 
Τρεις (3) θέσεις Επίκουρου Καθηγητή 

3. Τμήμα Εκπαιδευτικών Ηλεκτρονικής 
Τρεις (3) θέσεις Αναπληρωτή Καθηγητή 
Δύο (2) θέσεις Επίκουρου Καθηγητή 

4. Τμήμα Εκπαιδευτικών Πολιτικών Δομικών Έργων 
Τρεις (3) θέσεις Αναπληρωτή Καθηγητή 

Δύο (2) θέσεις Επίκουρου Καθηγητή 

5. Τμήμα Πολιτικών Έργων Υποδομής 
Δύο (2) θέσεις Αναπληρωτή Καθηγητή 
Τρεις (3) θέσεις Επίκουρου Καθηγητή 

6. Γενικό Τμήμα Γενικών Μαθημάτων 
Μία (1) θέση Αναπληρωτή Καθηγητή 
Δύο (2) θέσεις Επίκουρου Καθηγητή 

7. Γενικό Τμήμα Παιδαγωγικών Μαθημάτων 
α) Κεντρικό Αθήνας 

Δύο (2) θέσεις Αναπληρωτή Καθηγητή 
Δύο (2) θέσεις Επίκουρου Καθηγητή 

β) Παράρτημα Θεσσαλονίκης 
Μία (1) θέση Επίκουρου Καθηγητή 

γ) Παράρτημα Πάτρας 

Μία (1) θέση Αναπληρωτή Καθηγητή 

δ) Παράρτημα Ιωαννίνων 

Μία (1) θέση Αναπληρωτή Καθηγητή 

Μία (1) θέση Επίκουρου Καθηγητή 

ε) Παράρτημα Ηρακλείου Κρήτης 
Μία (1) θέση Αναπληρωτή Καθηγητή 
Μία (1) θέση Επίκουρου Καθηγητή 

στ) Παράρτημα Βόλου 
Μία (1) θέση Αναπληρωτή Καθηγητή 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2003 

Ο ΥΦΥΠΟΥΡΓΟΣ 

ΝΙΚΟΛΑΟΣ ΓΚΕΣΟΥΛΗΣ 


Αριθ. ΔΥ(3-4)/Γ.Π. οικ. 32649 (10) 

Ορισμός της «Κοινωνίας της Πληροφορίας ΑΕ» ως Τελι¬ 
κού Δικαιούχου για το έργο «Ολοκληρωμένο Πληρο¬ 
φοριακό Σύστημα Πε.Σ.Υ.Π. Ιονίων Νήσων». 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1 Τις διατάξεις: 

α. Του άρθρου 29 του Νόμου 1558/1985 (ΦΕΚ 137/Α/ 
1985) «Κυβέρνηση και Κυβερνητικά Όργανα» όπως αυτό 
συμπληρώθηκε με το άρθρο 27 του Ν. 2081/1992 (ΦΕΚ 
154/Α/92) και τροποποιήθηκε από το άρθρο 1 παρ. 2α του 
Ν. 2469/1997 (ΦΕΚ 38/Α/97). 

β. Του άρθρου 24 παρ. 2 εδ. β του Νόμου 2860/2000 
(ΦΕΚ 251/Α/14.11.2000) «Διαχείριση, παρακολούθηση 
και έλεγχος του Κοινοτικού Πλαισίου Στήριξης και άλλες 
διατάξεις». 

γ. Του Νόμου 2889/2001 (ΦΕΚ 37/Α/2.3.2001) «Βελτίω¬ 
ση και εκσυγχρονισμός του Εθνικού Συστήματος Υγείας 
και άλλες διατάξεις». 

δ. Του Π.Δ. 95/2000 (ΦΕΚ 76/Α/2000) «Οργανισμόςτου 
Υπουργείου Υγείας και Πρόνοιας», όπως αυτό τροποποι¬ 
ήθηκε από το Π.Δ. 299/2000 (ΦΕΚ 240/Α/2.11.2000). 

2. Την Απόφαση 0(2001)551/14.3.2001 της Επιτροπής 
των Ευρωπαϊκών Κοινοτήτων με την οποία εγκρίθηκε το 
Επιχειρησιακό Πρόγραμμα «Κοινωνία της Πληροφορίας» 
(Ε.Π.Κ.τ.Π). που εντάσσεται στο Γ Κοινοτικό Πλαίσιο Στή¬ 
ριξης (Γ ΚΠΣ) περιόδου 2000 - 2006. 

3 Την 10071/23.3.2001 (ΦΕΚ 324/Β/27.3.2001) Κοινή 
Απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Εθνικής Οικονομίας και Οικο¬ 
νομικών «Σύσταση Ανώνυμης Εταιρείας Κοινωνία της 
Πληροφορίας Α.Ε.». 

4 Την Απόφαση Ε(2000)3405/28.11.2000 της Επιτροπής 
των Ευρωπαϊκών Κοινοτήτων με την οποία εγκρίθηκε το Γ 
Κοινοτικό Πλαίσιο Στήριξης (Γ' ΚΠΣ) περιόδου 2000 - 
2006, Άξονας του οποίου είναι το Επιχειρησιακό Πρό¬ 
γραμμα «Κοινωνία της Πληροφορίας». 

5. Την 263/24.4.2002 (ΦΕΚ 528/Β/29.4.2002 Κοινή Από¬ 
φαση των Υπουργών Οικονομίας και Οικονομικών και 
Εσωτερικών, Δημόσιας Διοίκησης και Αποκέντρωσης 
«Κύρωση του Κανονισμού Προμηθειώντης Εταιρείας Κοι¬ 
νωνία της Πληροφορίας Α.Ε.». 

6. Την 18527/ΓΔΑΠΠΠΔΕ 156/2001 (ΦΕΚ 758/Β/ 
15.6.2001) Απόφαση του Υπουργού Εθνικής Οικονομίας, 
περί του τύπου και περιεχομένου απόφασης ένταξης 
πράξης σε Επιχειρησιακό Πρόγραμμα του ΚΠΣ 2000 - 
2006. 

7. Την Απόφαση του Διοικητικού Συμβουλίου του 
Πε.Σ.Υ.Π. Ιονίων Νήσων, που ελήφθη κατά την 2η Συνε¬ 
δρίαση της 15.2.2003, με την οποία δηλώνει και αιτιολογεί 
την επιθυμία του να οριστείη «Κοινωνία της Πληροφορίας 
ΑΈ.» ως τελικός δικαιούχος για το έργο του ολοκληρω¬ 
μένου πληροφοριακού του συστήματος. 

8 Το 26° Πρακτικό της 19.3.2003 της Γνωμοδοτικής Επι¬ 
τροπής Έργων Πληροφορικής του Υπουργείου Υγείας 
και Πρόνοιας, με το οποίο εγκρίνεται ομόφωνα ο ορισμός 
της«Κ.τ.Π. Α.Ε.»ωςτελικού δικαιούχου γιατο έργο Ο.Π.Σ. 
του Πε.Σ.Υ.Π. Ιονίων Νήσων. 

9 Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

1. Εγκρίνουμε την εκτέλεση του έργου «Ολοκληρωμένο 
Πληροφοριακό Σύστημα Πε.Σ.Υ.Π. Ιονίων Νήσων» από 
την Κοινωνία της Πληροφορίας Α.Ε. (Κ.τ.Π.Α.Ε.) ως Τελι¬ 
κού Δικαιούχου. Η εκτέλεση του έργου θα πραγματοποι¬ 
ηθεί σύμφωνα με τους όρους και τα λεπτομερώς οριζό¬ 
μενα στην Προγραμματική Συμφωνία που θα συναφθεί 
μεταξύτου Προέδρουτου Πε.Σ.Υ.Π. Ιονίων Νήσων καιτης 
ως άνω Ανώνυμης Εταιρείας και θα εγκριθεί από τον 
Υπουργό Υγείας και Πρόνοιας ύστερα από γνώμη της 
Γνωμοδοτικής Επιτροπής Έργων Πληροφορικής του 
Υπουργείου Υγείας και Πρόνοιας. 


2. Τη χρηματοδότηση της «Κοινωνίας της Πληροφορίας 
Α.Ε.» από ΣΑΕτου Υπουργείου για τις ανάγκες του έργου, 
ο προϋπολογισμός του οποίου ανέρχεται στο ποσό των 
2.000.000 ΕυρώτουΦ.Π.Α. συμπεριλαμβανομένου. Εξου¬ 
σιοδοτούμε τον Πρόεδρο του Πε.Σ.Υ.Π. Ιονίων Νήσων να 
συνάψει την ως άνω Προγραμματική Συμφωνία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2003 

Ο ΥΠΟΥΡΓΟΣ 

Κ. ΣΤΕΦΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




